曼聯再輸1場 就會創一項隊史最恥辱紀錄
2024年04月06日 08:00
東網電視
更多新聞短片
曼聯今季成績欠佳。(Getty Images)
曼聯上仗不敵車路士之後,今季英超已經輸咗12場,追平2013/14年、2021/22年球季紅魔鬼史上單季英超最多敗仗紀錄,換言之如果曼聯周日(7日)晚主場輸畀利物浦,就會刷新一項恥辱紀錄。
曼聯主帥坦哈格面臨再度「破紀錄」,佢喺賽前記者上會話:「球隊現時處境非常困難,但仍然要繼續戰鬥落去,相信會喺對利物浦一戰有出色表現,我哋可以擊敗英超最佳球隊。」事實上,曼聯今季對住利物浦,表現特別醒神,包括首循環聯賽作客打和紅軍0比0,上月英足盃8強更加戰至加時以4比3淘汰利物浦,今仗「雙紅會」,曼聯未必會輸。
不過,就算撇開周日(7日)「雙紅會」,曼聯之後仲有7場聯賽英超,包括5月對阿仙奴,仍然好大機會打破球隊史上單季英超最多敗仗紀錄。